वे खुश होते हुए बोले –“ वेल ,नथिंग बस थोड़ा सा कार्बन... आई मीन थोड़ा सा कालापन कम करना होगा । ” मैं सकपकाया –“सेठ जी ये कैसे संभव है । हमारे यहां तो तरह-तरह का कालापन पसरा है । काले कारनामों का हमारा तो अत्यन्त समृद्ध इतिहास रहा है । न्याय से ले कर सत्ता तक के नियंताओं के हाथों में कालिख लगी हुयी है । कुछ एक तो न जाने कितनी बार कालामुँह करते हुए रंग हाथ पकड़े भी गए हैं । हम भला कालापन कैसे मिटा पाएंगे ...तरह-तरह की कालिमा है हमारे माथे पर सिक्ख नरसंहार से ले कर गुजरात दंगों तक की । नहीं ,नहीं सर हमसे ये सब न होगा ...देखिए, देखिए न जातिवाद , प्रांतवाद ,संप्रदायवाद का कालापन इधर ही तो बढ़ता आ रहा है । लगता है पूरा देश ढक गया है उसमें । ”